เที่ยงๆนึกอะไรไม่ออกก็กระโดดขึ้นรถมาที่นี่โลดดดดดครับ ครั้งนี้มาทานเป็นครั้งที่ 5 แล้วแต่จะขอรีวิวก่อนที่จะลืมรายละเอียดไปมากกว่านี้นะครับ เหอๆๆๆๆ

The Square เป็นเสมือนห้องอาหารเจ้ากรรมนายเวรที่จะตามติดโรงแรม Novotel อยู่ร่ำไป เหมือนปั๊ม Jet ต้องมี Jiffy เหมือนฤาษีต้องมีอาศรม ของสาขานี้เรามากินบ่อยเพราะมันเดินทางไม่ยากเท่าไหร่ครับหากเตร็ดเตร่อยู่แถว Central World ที่นี่เป็นห้องอาหารของโรงแรมที่บริการอาหารนานาชาติหลากหลายรายการประมาณหนึ่ง รองรับลูกค้าส่วนมากที่เป็นนักท่องเที่ยวชาวจีน (เยอะมากก มากี่ทีก็เยอะมว๊าก เหมือนเป็น  main target) และนักธุรกิจหรือคนหิวๆแถวๆนั้นครับ 

การเดินทางไม่ยากไม่ง่าย แนะนำว่ามา BTS แล้วลงสถานีชิดลม พลางเดินตากแอร์ฟรีๆทะลุเกษร ข้ามมาฝั่ง CTW  ย้อนมาทางประตูน้ำ ก็จะเจอโรงแรมสร้างใหม่ได้ไม่นาน ตึกกระจกใสๆอยู่ตรงหัวมุมนะครับ หากขับรถมาก็ยากหน่อยเพราะถนนแถวนี้เรื่องมาก เรื่องเยอะ one way อลังการวกวนล้านแปดมากครับ แล้วก็ต้องขับฝ่าฝูงชนที่เดินหน้า platinum เพื่อเข้ามาจอดรถด้วย เลยไม่แนะนำเท่าไหร่

พอเข้ามาถึงโรงแรมปุ๊บก็กดลิฟต์ไปชั้น  6 เลยครับซึ่งเป็นที่ตั้งของลอบบี้ ออกมาแล้วก็เลี้ยวซ้ายนะครับ จะเจอห้องอาหารนี้อยู่ริมซ้ายสุดของโรงแรมเลย ก็เดินเฉิบๆเข้าไป อ้อ แนะนำให้โทรจองล่วงหน้านะครับ โดยเฉพาะ  Sunday Brunch คนจะเยอะเป็นพิเศษ 

วิวที่นี่อาจจะไม่ได้สวยอะไรเท่าไหร่นะครับ เลยหักคะแนนไปจึ๋งนึง เพราะฉันได้นั่งกินพาสต้าเคล้าวิวโรงโม่ปูนจ้าาา ดังนั้นเอาเข้าจริงๆไม่ต้อง  request ขอที่นั่งติดหน้าต่างก็ได้ครับ เพราะมันก็ไม่ได้ศิวิไลซ์เท่าไหร่ ดีไม่ดีพลางจะมโนว่าเจี๊ยะปูนอยู่ก็เป็นได้

อาหารที่นี่เป็น Buffet นานาชาติอย่างที่บอกนะครับ ราคาต่อหัวปัจจุบันของ Lunch  จะอยู่ที่ 799++ รวมค่าสำมะปิวิทยาแล้วก็จะประมาณ 900 บาทครับ โอเคจากนี้ไปขอสาบานว่าด้วยพลังพุงของผม ผมได้ลองมาหมดทุก  station อาหารแล้ว ขอรีวิวดังนี้

Italian Zone - pasta สั่งได้ครับว่าจะเอาแบบไหน ลองสั่ง  Carbonara มาก็ใช้ได้นะครับ ผัดมาหอมดี ชีสก็เยิ้มกำลังงาม เส้นลวกไม่สุกเกินไป ผ่านครับผ่าน ส่วน pizza  ก็ใช้ได้ครับ อบกันสดๆสุกๆตรงนั้นเลย แต่กินพวกนี้มากอาจจะอิ่มก่อนเวลาอันควรได้ หึหึหึ

Japanese Zone - มีซูชิครับ แล้วก็ปลาดิบ แต่ไม่รู้เหมือนกันว่าทำไมบางวันก็ไม่มีปลาดิบนะ อย่างล่าสุดไปกิน ปลาดิบนางหายไปจ้าา ฉันใจแป้วมาก เพราะกะมากอบโกยน้องสมรซักหน่อย แต่ซูชิก็โอเคครับ หน้าซูชิอาจจะไม่ได้มีอะไรวิจิตรอลังการพวกไข่หอยเม่นอะไรแบบนั้น เป็นอะไรง่ายๆพวกแซลมอน ไข่หวาน กุ้ง ปลาไหล พวกนี้ครับ คำไม่ใหญ่อุบาทว์เกินไปนัก ใช้ได้ครับ ส่วนวาซาบิ ปราบเซียนมากครับ ปาดไปคำนึงนี่น้ำตาไหลเลยครับ ซาบซึ้งขึ้นจมูกฉุนกึก ฟินมากกกก

Chinese Zone - อ้า อันนี้ของเค้าดีจริงครับ อย่างที่หลายๆคนบอกไปนะครับว่าอาหารจีนที่นี่อร่อย หมูแดง หมูกรอบ ฟินมากครับ หมูกรอบงี๊กรอบกร๊วบๆๆๆนุ่มๆด้านใน อร่อยมากกก ส่วนบะหมี่ก็อร่อยดีครับ เสียแต่ใส่ถ้วยเล็กไปหน่อย คนยาก  เวลาปรุง 555 ส่วนติ่มซำ ธรรมดาครับ ไม่มีอะไรหวือหวาโดดเด่น 

Thai Zone - Zone นี้มีอาหารไม่มากมากนัก ส่วนมากจะเป็นอะไรง่ายๆ อย่างวันล่าสุดที่ไปเป็นขนมจีนน้ำยาแกงเขียวหวานครับ ก็ข้นๆดีนะครับ มีเครื่องให้เยอะดี มีไข่ต้ม มีปลากรอบ บลาๆๆ มีลาบด้วยนะครับ นางก็ทำลาบ Scallop  มา ก็เป็น  fusion ป่วงๆที่อร่อยดีนะครับ กัดกร๊วบๆกรอบๆซึมนน้ำลาบดี พวกลาบนี่ทำ presentation สวยดีครับ คือจะนำมาเสิร์ฟในถ้วยแก้วเล็กๆ งุงิๆ แบบ tapas ประมาณนั้น

Grill Zone - อันนี้โซนปิ้งๆย่างๆ ก็เหมือนทั่วๆไปครับ มีปลาแซลมอน เนื้อ หมู ก็คีบๆส่งให้เค้า grill ให้ น้ำจิ้มมีซีฟู๊ด แล้วก็แจ่ว ซึ่งแจ่วสะใจมากครับ ติดใจ จนแอบเอาขาแกะอบซอสที่ตักมาจุ้มแจ่วเข้าปากอย่างมึนงงในมนตราแจ่ว ตรงนี้พระเอกคือกั้งครับ กั้งสดๆ ตัวพอประมาณ บางวันก็ใหญ่ บางวันก็ธรรมดา แต่ก็ประเด็นคือมันไม่อั้นครับ ฉันก็กินแหลกสิจ๊ะทีนี้ จะบอกว่าคุ้มก็ตรงนี้แหละครับ เหอๆๆ

Zone  อาหารทั่วไป - ก็มีพวกขาแกะ มีปลา black cod มีสตู มีเนื้อ Mongolian อะไรพวกนี้ครับ เมนูก็จะสลับๆกันไป  

Dessert Zone - Zone ของหวานครับ ตรงนี้หลายๆคนอาจจะฟิน เพราะมีเยอะในระดับนึง อาจจะไม่มากเท่าของโรงแรมใหญ่ๆอื่นๆแต่ก็ไม่เลวครับ ไอศรีมจะมีมาให้วันละสองรสชาติ เปลี่ยนไปเรื่อยๆ ทอปปิ้งมีเยอะมาก ก็ราดๆเทๆตามศรัทธาครับ คอลอรี่ก็จะบลาๆตามไปด้วยครับ ดังนั้นต้องคุมสตินิดนึง 555 ตรงนี้ที่ชอบสุดคือ Mango Trifle ครับ เนื้อนุ่ม หอมมะม่วงกำลังดี แต่ไม่รู้ว่ามีทุกวันรึเปล่า ^^ 

การบริการ----บริการดีมากครับ เติมน้ำ เก็บจาน ขอโทษค่ะครับย่ะอะไรเต็มไปหมด 
ร้านเหมาะสำหรับ----คนหิวมากๆ หิวโซๆ แต่ไม่อยากเบียดคนตอนกลางวัน หรือหาที่คุยธุระเงียบๆพลางทานข้าวเที่ยงครับ
จุดเด่นของร้าน----ราคาไม่แรงมาก คุณภาพใช่้ได้ครับ
จุดด้อยของร้านล่ะ----วิวร้านหอยหลอดไปหน่อยครับ 

เย้วๆๆๆๆๆๆๆ

 